CELEX: 31999R2256
Language: et
Date: 1999-10-25 00:00:00
Title: Komisjoni määrus (EÜ) nr 2256/1999, 25. oktoober 1999, millega muudetakse määrust (EÜ) nr 1621/1999, millega kehtestatakse nõukogu määruse (EÜ) nr 2201/96 üksikasjalikud rakenduseeskirjad teatavate kuivatatud viinamarjasortide tootmiseks antava viljelusabi kohta

Tähtis õiguslik teade

|

31999R2256

Euroopa Liidu Teataja L 275 , 26/10/1999 Lk 0013 - 0013

		Komisjoni määrus (EÜ) nr 2256/1999,25. oktoober 1999,millega muudetakse määrust (EÜ) nr 1621/1999, millega kehtestatakse nõukogu määruse (EÜ) nr 2201/96 üksikasjalikud rakenduseeskirjad teatavate kuivatatud viinamarjasortide tootmiseks antava viljelusabi kohtaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 28. oktoobri 1996. aasta määrust (EÜ) nr 2201/96 puu- ja köögiviljatoodete turu ühise korralduse kohta, [1] muudetud määrusega (EÜ) nr 2199/97, [2] eriti selle artikli 7 lõiget 5,ning arvestades, et:(1) komisjoni 22. juuli 1999. aasta määruse (EÜ) nr 1621/1999 (millega kehtestatakse nõukogu määruse (EÜ) nr 2201/96 üksikasjalikud rakenduseeskirjad teatavate kuivatatud viinamarjasortide tootmiseks antava viljelusabi kohta) [3] artikli 13 lõike 2 punktis c on 1999/2000. turustusaasta lepingute sõlmimise tähtpäevaks sätestatud 15. oktoober 1999; see tähtaeg on osutunud liiga lühikeseks eriti ühenduse teatavates piirkondades, kus ei ole tootjaorganisatsioone; nende asjaolude tõttu tuleks kõnealune tähtpäev edasi lükata kuni 1. novembrini 1999;(2) käesoleva määrusega ettenähtud meetmed on kooskõlas puu- ja köögiviljatoodete turu korralduskomitee arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 1621/1999 artikli 13 lõike 2 punkt c asendatakse järgmisega:"c) artikliga 5 ettenähtud lepingud sõlmitakse tootjate või tootjaorganisatsioonide, kaasa arvatud eespool punktis a osutatud tootjate või tootjaorganisatsioonide ning töötlejate vahel, kes on esitanud andmebaasis registreerimiseks taotluse; 1999/2000. ja 2000/2001. turustusaasta lepingud sõlmitakse vastavalt 1. novembriks 1999 ja 1. septembriks 2000."Artikkel 2Käesolev määrus jõustub Euroopa Ühenduste Teatajas avaldamise päeval.Käesolev määrus on tervikuna siduv ja vahetult kohaldatav kõikides liikmesriikides.Brüssel, 25. oktoober 1999Komisjoni nimelkomisjoni liigeFranz Fischler[1] EÜT L 297, 21.11.1996, lk 29.[2] EÜT L 303, 6.11.1997, lk 1.[3] EÜT L 192, 24.7.1999, lk 21.--------------------------------------------------